పన్ను ప్రయోనాలపైనే కార్పొరేట్‌ రంగం ఆశలు
ఆటో, విద్యుత్‌, రియాల్టీ, మౌలికవనరుల రంగాలపైనే గురి
న్యూఢిల్లీ, జనవరి 20: కేంద్ర ప్రభుత్వం వచ్చేనెల ఒకటవ తేదీ ప్రవేశపెట్టనున్న కొత్త బడ్జెట్‌పై సామాన్య, మధ్యతరగతి వర్గాల నుంచి కార్పొరేట్‌, పారిశ్రామికరంగాల వరకూ ఎంతో ఆసక్తితో చూస్తున్నారు. పెద్ద నోట్ల రద్దు అనంతరపరిణామాల నేపథ్యం లో వస్తున్న బడ్జెట్‌కావడం, మొదటిసారిగా రైల్వే, సాధారణ బడ్జెట్‌లను విలీనంచేసిఒకే బడ్జెట్‌గా ప్రవేశపెడుతుండటంతో అందరికళ్లు బడ్జెట్‌పైనే ఉన్నాయి. అయితేఇందుకు తగ్గట్లుగానే ముందు ఆదాయపు పన్ను పరిమితులపైనే అందరి దృష్టి ఉంది. పన్నుపరిమితులు ప్రస్తుతం ఉన్న స్థాయి నుంచి మరి కొంత సడలించాల్సిఉందని ఏంజెల్‌బ్రోకరేజి సంస్థ చెపుతోంది. దీనివల్ల వినిమయశక్తి పెరుగుతుందని అంచనా. ప్రత్యేకించి ఆటోమొబైల్‌ రంగం పెద్దనోట్ల రద్దుతో ఎదురైన నగదు సంక్షో భం కారణంగా అమ్మకాలు పూర్తిగా పడిపోయాయి. నవంబరు, డిసెంబరునెలల అమ్మకాలు మరింతగా క్షీణించాయి. దీనివల్ల ప్రభుత్వం కూడా వ్యక్తిగత ఆదాయపు పన్నురేట్లను సడలిం చాలని ప్రభుత్వాన్ని కోరుతున్నాయి. దీనివల్ల ఆటోమొబైల్‌ డిమాండ్‌ పెరుగుతుందని, ఎస్‌యువిలపై ఎక్సైజ్‌సుంకం తగ్గిం చాలని కోరుతున్నాయి. ఇక బ్యాంకింగ్‌ రంగాన్ని సమూలంగా ప్రక్షాళన చేయాల్సిఉంది. బ్యాంకుల ఆస్తి అప్పులపట్టీలు మరిం తగా దిగజారాయి. మొండిబాకీలు పెరిగిపోవడమే ఇందుకు కీలకం. మైలికవనరుల రంగానికి ఎక్కువ నిధులు రాబట్టాలంటే బ్యాంకర్లు రుణాలివ్వాల్సి ఉంటుంది. ఇందుకోసం బ్యాంకులకు మూలధనవనరులు పెంచాల్సి ఉంది. అందువల్ల ప్రభుత్వరంగ బ్యాంకులకుమూలధనవనరుల తోడ్పాటుపెరగాలి. ఎఫ్‌ఎంసిజి రంగంపరంగా ఈ ఏడాది ఎలాంటి వృద్ధి లేదు. పిఎం కృషి సంచాయియోజన, రాష్ట్రీయకృషి వికాస్‌యోజన, పిఎం గ్రామ్‌ సడక్‌ యోజన వంటి వాటికి ఎక్కువ నిధులు ఖర్చుచేయాల్సిన అవసరం ఎంతోంది.
ముఖ్యంగా వినియోగదారులకు ఎక్కువ వ్యయపరిమితి పెంచుకునేందుకు పన్నుశ్లాబ్‌లు పెంచాలి. 2017బడ్టెట్‌లో కీలకం అంతా మౌలికవనరులరంగమే. బడ్జెట్‌ కేటాయింపుల్లో 30శాతం ఎక్కువగా రోడ్లు, హైవేల శాఖకు అందుతాయని అంచనా. గ్రామీణాభివృద్ధికి పదిశాతం పెరుగు తాయి. గ్రామీణపక్కాగృహనిర్మాణం, రోడ్లు, వంతనెలు, గృహ నిర్మాణశాఖ, పేదరికనిర్మూలన వంటి వాటికి 20శాతం కేటా యింపులు పెంచుతుందని అంచనా.ఇక పట్టణాపరంగా స్మార్ట్‌ సిటీ పథకాలు కూడా అనివార్యం అవుతుంది. ఇక ఐటిరంగా నికి ఎలాంటి భారీప్రోత్సాహకాలు కనిపించడంలేదు. కేవలం పన్ను రాయితీలు మినహాయింపులు మాత్రమే ఉంటాయి. ఆర్‌అండ్‌డి వ్యయం పెంచేందుకువీలుగా ప్రభుత్వం ఐటి తరుగుదలను కొంత పెంచాల్సి ఉంటుంది. ఐటి, టెలికాం హార్డ్‌ వేర్‌ ఉత్పత్తులకు ప్రోత్సాహకాలుంటాయి. ఇక ఖనిజవనరు లు, గనులపరంగా కూడా కొంత వెసులుబాటును కోరుతు న్నాయి. కనీస దిగుమతి ధరలు, దిగుమతులపై సుంకం పెంపు, ఉక్కు ఉత్పత్తులకు బిఐఎస్‌ మార్కు విధిగా ఉండా లన్న నిబంధనలు ఉండాలని కోరుతున్నారు. చైనా, యూరోప్‌ ల నుంచి వచ్చే కొన్ని రకాల ఉక్కుపై సుంకాలు పెంచాలని కోరుతున్నాయి. దేశీయ మార్కెట్‌కు ఊతం ఇవ్వాలన్నదే కార్పొరేట్ల ప్రగాఢ ఆకాంక్ష. ఇక ఒపెక్‌ దేశాలు ఉత్పత్తిలో కోత విధించేందుకు ఒప్పందానికి రావడం వల్ల ధరల స్థిరీకరణకు మార్గం ఏర్పడింది. అయితే ప్రభుత్వం విదేశాల నుంచి దేశానికి ఎల్‌ఎన్‌జి రవాణాకు జిఎస్‌టిని మినహాయించాలని కోరుతోంది. సేవాపన్ను మినహాయిస్తే గ్యాస్‌ ఆధారితపరిశ్రమ లకు మేలు జరుగుతుందని అంచనా.
కంపెనీలకు పన్ను విరామం వంటివి కేటాయిస్తే స్వఛ్ఛ ఇంధనం ఉత్పత్తి ద్వారా కంపెనీలకు మేలు జరుగుతుందని కార్పొరేట్ల వాదన. ఇక ఫార్మా కంపెనీలకు ఎంతో మద్దతునివ్వాల్సి ఉంటుంది. పన్ను ప్రయోజనాలతో పాటు ఆర్‌అండ్‌డిపరంగా రాయితీలు అవస రమని బ్రోకింగ్‌ సంస్థలు పేర్కొంటున్నాయి. పరోక్ష రాయితీల పరంగా బడ్జెట్‌లో హెల్త్‌కేర్‌ రంగానికి కేటాయింపులు పెంచ డంవల్ల ఈ రంగానికి మేలు జరుగుతుంది. ఇక ప్రభుత్వం పునరుత్పత్తి విద్యుత్‌కు భారీరాయితీలు అవసరం అవుతాయి. పన్నుప్రయోజనాలపై ఎక్కువ ఆసక్తిచూపుతున్నారు. సోలార్‌ పార్కులను సెజ్‌లతో సమానంగాచూస్తూ మ్యాట్‌ మినహా యింపు ఇవ్వాలని కోరుతున్నాయి. సోలార్‌ రంగానికి గ్రీన్‌ బాండ్లు జారీ చేసేందుకు అనుమతించాలని, వడ్డీరేట్లను తగ్గిం చాల్సి ఉంటుందని ఆ రంగం కోరుతోంది. 2022 సంవత్స రానికి అందరికీ పక్కాఇల్లు పథకం కింద పదిశాతం కేటాయిం పులు పెంచాలని రియాల్టీరంగం కోరుతోంది. రియల్‌ ఎస్టేట్‌ ఇన్వెస్ట్‌మెంట్‌ ట్రస్టులపరంగా మూలధన లబ్ధిపై పన్ను ప్రయో జనాలపరంగా స్పష్టత ఇవ్వాలని రియాల్టీరంగం కోరుతోంది.